Greesella Adhalia

Greesella Sophina Adhalia (lahèr tangghâl 10 Jânuwari 2006) èngghi panèka palakon, moḍèl, tokang nyanyè, sareng tokang tari è Inḍonèsia.Acha. "8 Member JKT48 yang Genap Berusia 20 Tahun di 2026 ". IDN Times. 2026-01-16. 2026-01-21. Greesella aropa'aghi angghuta JKT48 generasi ka-11 sè èkennalaghè tangghâl 31 Oktober 2022. Greesel èpadhâddhi mènangka angghuta inti sajjhek 1 Pèbruwari 2024.

 Kaoḍi'ân awwâlna sareng pamolangna 
Lahèr kalabân asma Greesella Sophina Adhalia, asmana Greesella èpondhut ḍâri nyama sètttong pramugari sè anyama Gree. Manabi Sophina asalna ḍâri nyamana emba binè'èn, tor Adhalia èparèngè karana salèrana lahèr teppa' è rèrajâ iduladha taon 2006. Salèrana lahèr ḍâri kalowarga sè katoronan Sondhâ. Salèrana aropa'aghi ana' nomer ḍuwâ' yor ngaghungè sèttong kaka' lakè'.

Greesel asakola è SS Negeri Julang Bogor. Salèrana toman asakola è SMA Buḍi Mulia Bogor tor pas ngallè kalabân ajhâlânè sakola ḍâri roma è PKBM Windaor sampè' lulus è taon 2024. Salèrana sèttong almamater è lemabaga panèka kalabân angghuta JKT48 generasi sanga', Kathrina Irene. Samangkèn salèrana dhâddhi mahasiswa kalabân jurusân Èlmo Komunikasi è Institut Komunikasi Bisnis LSPR angkadhân 2025.

 Karèr 
Greesella amolaè akarèr è ḍunia hiburân kalabân dhâddhi moḍèl. Salèrana ngennèng ḍâlem samacemma lomba sè èlaksanaaghi è taon 2016, akadhi Citruskid Top Moḍèl, Plangi Madel Hunt, sareng GMS Kids.

È taon 2018, Greesella alakon dhâddhi ghi' kènè'na orèng sè anyama Tiara ḍâlem akting lu-ghâlluna è filem Dancing in the Rain.

Greesel jhughân toman dhâddhi bintang iklan sè è bâjâr è tèlèvisi kaangghuy pan-saponapan bhârâng, akadhi dhâ'ârân, ènoman, sareng kosmètik.Erfah Nanda. "5 Member dan Eks JKT48 yang Dulunya Artis Cilik, Kian Semakin Dewasa! ". IDN Times. 2024-06-06. Èyaksès 2026-01-21.

 Sombher